Rīkojuma projekts 21-TA-187
Izdrukāts 29.07.2026. 23.09 - 1.0.VK Redakcija
Rīkojuma projekts 21-TA-187
Izdrukāts 29.07.2026. 23.09 - 1.0.VK Redakcija
Ministru kabineta rīkojums Nr. 556
Rīgā 2022. gada 18. augustā (prot. Nr. 40 23. §)
Par Dziesmu un deju svētku tradīcijas saglabāšanas un attīstības plānu 2022.–2023. gadam
· 1. Apstiprināt Dziesmu un deju svētku tradīcijas saglabāšanas un attīstības plānu 2022.–2023. gadam (turpmāk – plāns).
· 2. Noteikt Kultūras ministriju un Izglītības un zinātnes ministriju par atbildīgajām institūcijām plāna īstenošanas vadībā, koordinācijā un pārraudzībā.
· 3. Plāna izpildē iesaistītajām institūcijām sagatavot un katru gadu līdz 30. septembrim iesniegt Dziesmu un deju svētku padomē informāciju par plāna izpildi.
· 4. Dziesmu un deju svētku padomei sagatavot un kultūras ministram katru gadu līdz 30. novembrim iesniegt noteiktā kārtībā Ministru kabinetā informatīvo ziņojumu par plāna īstenošanas gaitu.
· 5. Plānā paredzēto pasākumu īstenošanu nodrošināt no plānā minētajām institūcijām piešķirtajiem valsts budžeta līdzekļiem.
· 6. Atzīt par spēku zaudējušu Ministru kabineta 2020. gada 13. augusta rīkojumu Nr. 439 "Par Dziesmu un deju svētku tradīcijas saglabāšanas un attīstības plānu 2020. gadam".

